text: Hvem har tabt sine penge på Vejen Apotek?
  21 december 2012 kl. 10.15
  Politiet efterlyser ejeren af et større pengebeløb, der er blevet fundet på gulvet på Vejen Apotek.
  Her i begyndelsen af december har en kunde været så uheldig at tabe et større kontant beløb på gulvet på Vejen Apotek. Apoteket har afleveret pengene til politiet. Men ingen har henvendt sig ? hverken til apoteket eller til politiet for at efterlyse pengene. Muligvis er vedkommende ikke engang selv klar over, præcist hvor de er mistet.
  For at kunne identificere den korrekte ejer af pengene, ønsker politiet ikke at oplyse, præcis hvor stort beløbet er, pengesedlernes størrelse eller nøjagtig dato for tabet.
  Kender du nogen ? måske et ældre familiemedlem ? der kommer på apoteket og plejer at handle med kontanter og som kan have mistet nogle penge, vil lokalpolitiet i Vejen gerne høre fra dig. Ved henvendelse kan man referere til sagsnummer 134/2012.
  